Lapangan Terbang Changi Singapura

Lapangan Terbang Changi Singapura (Cina: 新加坡樟宜机场; pinyin: Xīnjiāpō Zhāngyí Jīchǎng; Inggeris: Singapore Changi Airport; Tamil: சிங்கப்பூர் சாங்கி விமானநிலையம்) atau secara ringkas, Lapangan Terbang Changi (IATA: SIN, ICAO: WSSS) adalah salah sebuah  pusat penerbangan yang utama dalam Asia. Ia terletak di kawasan Changi di bahagian timur Singapura, sekitar 20 km (12 batu) dari Singapura pusat. Dikendalikan oleh Penguasa Penerbangan Awam Singapura (CAAS), Lapangan Terbang Changi merupakan pengkalan untuk Singapore Airlines dan mengendali 78 sistem penerbangan yang lain. Ia merupakan pusat kepada empat ribu penerbangan setiap minggu yang menuju ke 177 destinasi di seluruh dunia. Changi Airport mempunyai sekitar 13,000 orang kakitangan. Selain daripada menjadi pusat trafik penumpang yang penting, ia juga merupakan salah satu lapangan terbang kargo yang tersibuk di dunia dengan pengendalian 1,780,000 tan kargo pada 2004.

Lapangan terbang ini sedang mengalami pertumbuhan yang pesat. Pada tahun 2005, ia telah mengendali sekitar 32.43 juta penumpang, sebuah peningkatan 7% daripada tahun sebelumnya. Ini menjadikan ia lapangan terbang paling sibuk ke-26 di dunia dan ke-6 paling sibuk di Asia menurut jumlah penumpang. Insentif seperti Air Hub Development Fund yang  diperkenalkan pada 2003, terbukti berkesan dalam menarik lebih banyak syarikat penerbangan ke sini. Sebuah dana baru berjumlah S$300 telah diagihkan untuk 2007 bagi memperkuatkan lagi status hab Changi apabila dana yang kini tamat pada 2006.  Changi juga sedang menarik lebih banyak syarikat penerbangan kos rendah untuk menggunakan kemudahannya di Terminal Bajet yang telah dibina dengan harga 45 juta dolar dan dibuka pada 26 Mac 2006. Kejayaan berterusan dan pertumbuhan syarikat penerbangan Singapura, Singapore Airlines di arena penerbangan antarabangsa dan juga kemudahan yang banyak yang terdapat di lapangan terbang ini yang sering menjadi sebab utama kenapa ia sering dipilih sebagai salah satu lapangan terbang yang terbaik di dunia.

Namun pada tahun 2011,  Lapangan Terbang Changi menjadi lapangan terbang paling sibuk di dunia dalam mengendalikan pesawat jenis Airbus A380. Lebih 200 penerbangan menggunakan pesawat keluaran syarikat Airbus itu dilakukan ke 10 bandar utama di seluruh dunia pada setiap minggu.

Menteri Pengangkutan Singapura, Lui Tuck Yew berkata, perkembangan rangkaian pengangkutan udara di negara Singapura menyaksikan Changi menjadi medium utama apabila mengendalikan lebih 6,000 penerbangan setiap minggu sejak November 2011.

Pada tahun 2011, Lapangan Terbang Changi telah menerima 23 anugerah dan masih memegang gelaran lapangan terbang paling banyak menerima anugerah di dunia.

Infrastruktur

Terminal penumpang

Syarikat penerbangan dan destinasi

Penumpang 
Senarai berikut terdiri daripada penerbangan berjadual dan carter tetap ke dan dari Lapangan Terbang Changi.

Kargo

Rujukan

Nota

Pautan luar 

 Singapore Changi Airport Official Site
 Singapore Changi Airport Official Site, Terminal 3
 Singapore Changi Airport Budget Terminal Official Website 
 Singapore Changi Airport JetQuay CIP Terminal Official Website
 Singapore Changi Airport Article
 Singapore Changi Terminal 3 Opens
 Aviation Safety Network accident history for Singapore Changi Airport
 
 NOAA/NWS current weather observations

Changi
Changi